ai4bharat/Pralekha huggingface dataset:
भूविज्ञान मंत्रालय
गुजरात, कोकण, गोवा आणि मध्य महाराष्ट्रात 15 आणि 16 जुलै रोजी मुसळधार पाऊस
(भारतीय हवामान शास्त्र विभागाचे राष्ट्रीय हवामान अंदाज केंद्र / प्रादेशिक हवामान केंद्र, नवी दिल्ली यांनी व्यक्त केलेल्या अंदाजानुसार :
उत्तर कोकण आणि आसपासच्या भागात कमी उष्णकटिबंधीय पातळीवर चक्राकार वायू दाबाचा पट्टा आहे.
पूर्व पश्चिम तुरळक क्षेत्रात मध्यम उष्णकटिबंधीय पातळीवर अक्षांश 18 अंश उत्तरेच्या जवळ. याशिवाय कमी उष्णकटिबंधीय पातळीवर पश्चिम किनारपट्टीवर उच्च वाऱ्याचे अभिसरण आहे.
वरील हवामानशास्त्रीय परिस्थितीच्या प्रभावामुळे,
अ. कोकण आणि गोवा, मध्य महाराष्ट्र आणि गुजरातमध्ये पुढील पाच दिवस मुसळधार पावसाची शक्यता.
आ. कोकण आणि गोवा आणि मध्य महाराष्ट्रात काही ठिकाणी मुसळधार पाऊस पडण्याची शक्यता काही तुरळक ठिकाणी 15 आणि 16 जुलै रोजी मुसळधार पावसाची शक्यता आहे. 15-17 जुलै दरम्यान गुजरात राज्यात हलका ते मध्यम आणि मुसळधार पावसाची शक्यता वर्तवण्यात आली आहे. मध्य महाराष्ट्रात देखील मुसळधार पाऊस  होण्याची शक्यता आहे आणि कोकण आणि गोवा आणि मध्य महाराष्ट्रात आणि गुजरात राज्यात आज पावसाची शक्यता आहे आणि त्यानंतर तीव्रता कमी होईल.
पुढील पाच दिवसांसाठी तपशीलवार अंदाज आणि इशारा :
|
|
Sub-Divisions
|
|
15 July 2020|
|
16Jul y 2020|
|
17 July 2020|
|
18 July 2020|
|
19 July 2020|
|
|
|
Rainfall at most places
|
|
Rainfall at most places
|
|
Rainfall at most
|
|
Rainfall at most
|
|
Rainfall at
|
|
Gujarat Region
|
|
with heavy to very
heavy rainfall at isolated places
|
|
with heavy to very
rainfall with extremely heavy falls at isolated
|
|
places with heavy
to very heavy rainfall at isolated
|
|
places with
heavy rainfall at isolated places
|
|
most places
with heavy rainfall at
|
|
|
|
|
|
places.
|
|
places
|
|
|
|
isolated places
|
|
Saurashtra & Kutch
|
|
Rainfall at most places with heavy rainfall at isolated places
|
|
Rainfall at most places with heavy to very rainfall with extremely heavy falls at isolated
places.
|
|
Rainfall at most places with heavy to very heavy rainfall at isolated
places
|
|
Rainfall at many places with heavy rainfall at
isolated places
|
|
Rainfall at many places
|
|
|
|
Rainfall at most places with heavy to very rainfall
|
|
Rainfall at most places with heavy to very
|
|
Rainfall at most places with heavy
|
|
Rainfall at most places with
|
|
Rainfall at most places
|
|
Konkan & Goa
|
|
at a few places with extremely heavy falls at isolated places.
|
|
heavy rainfall at isolated places
|
|
rainfall at isolated places
|
|
heavy rainfall at isolated places
|
|
with heavy rainfall
at isolated places
|
|
|
|
Rainfall at most places
|
|
Rainfall at most places
|
|
Rainfall at many
|
|
Rainfall at
|
|
Rainfall at
|
|
Madhya Maharashta
|
|
with heavy to very rainfall
at a few places with extremely heavy falls at
|
|
with heavy to very
heavy rainfall at isolated places
|
|
places with heavy
rainfall at isolated places
|
|
many places
|
|
many places with
|
|
|
|
isolated places.
|
|
|
|
|
|
|
|
Note:Rainfall till 0830 IST of next day.
Kindly visit www.imd.gov.in for updates.
नौवहन मंत्रालय
जेएनपीटी बंदरातील रस्त्यांच्या सिमेंटीकरण प्रकल्पाचे उद्या जहाज वाहतूक मंत्री उद्घाटन करणार
नवी दिल्ली, 12 नोव्हेंबर 2021
केंद्रीय बंदरे, जहाजबांधणी आणि जलमार्ग आणि आयुष मंत्री सर्वानंद सोनोवाल यांच्या हस्ते उद्या जवाहरलाल नेहरू पोर्ट ट्रस्ट  मधील रस्त्यांच्या सिमेंटीकरण प्रकल्पाचे उद्घाटन करण्यात येणार आहे. त्यांच्या हस्ते जेएनपीटी रूग्णालयातल्या वैद्यकीय ऑक्सिजन प्रकल्पाचे लोकार्पणही करण्यात येणार आहे. यावेळी लहान बंदराच्या उपक्रमातल्या भारत मुंबई कंटेनर टर्मिनल्स च्या कामाचा आढावाही ते घेणार आहेत. यासंदर्भात ईओडीबी, लहान कंटेनर्स, वाधवा पोर्टस्, आणि इतर पायाभूत सुविधा प्रकल्पांच्या कामाविषयीचे सादरीकरण करण्यात येणार आहे. बंदराच्या कामासंदर्भात संबंधितांबरोबर मंत्र्यांच्या बैठकांचे आयोजन करण्यात आले आहे.
नवी मुंबई येथे असलेले जवाहरलाल नेहरू पोर्ट ट्रस्ट  हे भारतातले कंटेनर हाताळणी करणारे प्रमुख मालवाहतूक बंदर आहे. देशाच्या एकूण मालवाहतुकीपैकी जवळपास 50 टक्के कंटेनरकृत मालवाहतूक या बंदरातून होते. 26 मे, 1989 पासून या बंदरातून मालवाहतूक केली जात आहे. तीन दशकांच्या कार्यानंतर जेएनपीटी ‘बल्क कार्गो टर्मिनल’मधून आता देशातले प्रमुख कंटेनर बंदर झाले आहे. जेएनपीटी बंदर जगातल्या 200पेक्षा जास्त बंदरांना जोडले गेले आहे. जागतिक स्तरावर शीर्ष 100 कंटेनर बंदरांच्या सूचीमध्ये या बंदराचा 33 वा क्रमांक आहे.
सध्या जेएनपीटी बंदरामध्ये पाच टर्मिनलवरून मालवाहतूक केली जाते. यामध्ये जवाहरलाल नेहरू पोर्ट कंटेनर टर्मिनल , न्हावाशेवा इंटरनॅशनल कंटेनर टर्मिनल , गेटवे टर्मिनल्स इंडिया प्राय. लिमिटेड , न्हावाशेवा इंटरनॅशनल गेटवे टर्मिनल , आणि नव्याने सुरू झालेले भारत मुंबई कंटेनर टर्मिनल्स प्रायव्हेट लिमिटेड  यांचा समावेश आहे. या बंदरामध्ये सामान्य मालवाहतुकीसाठी उथळ पाण्यावर ‘बर्थ’ ची सुविधा आहे तसेच लिक्विड कार्गो टर्मिनल असून त्याचे व्यवस्थापन अीपीसीएल -आयओसीएल यांच्यामार्फत करण्यात येत आहे. चौथे कंटेनर टर्मिनल विकसित करण्यात येत असून त्याचे काम दोन टप्प्यात करण्यात येत आहे. यामध्ये पहिल्या टप्प्याचे काम पूर्ण झाले असून तिथून मालवाहतुकीसंबंधीचे व्यवहार सुरू करण्यात आले आहेत. तर दुसऱ्या टप्प्याचे काम पूर्ण होवून, तिथे 2022-2023 मध्ये प्रत्यक्ष कामकाज सुरू होईल असे अपेक्षित आहे. या दुसऱ्या टप्प्याच्या कामामध्ये 2,000 मीटर लांबीच्या धक्क्याचे काम होणार असून यामुळे वार्षिक क्षमतेत 4.8 दशलक्ष टीईयूची वृद्धी होणार आहे. जेएनपीटीने आंतरराष्ट्रीय भांडवल आणि उत्पादन क्षेत्रातल्या जगातल्या दिग्गजांना आकर्षित करण्यासाठी 277 हेक्टर क्षेत्रामध्ये बहुउत्पादन ‘सेझ’ विकसित केले आहे. याशिवाय जेएनपीटी वाढवण येथे सॅटेलाईट पोर्ट विकसित करीत आहे. तसेच मुख्य शहरांपासून काहीशा दूर असणाऱ्या भागात औद्योगिकीकरणाला प्रोत्साहन देण्यासाठी जेएनपीटीच्या वतीने जालना, वर्धा, सांगली आणि नाशिक येथे प्रत्येकी एक अशा, चार ड्राय बंदराचा विकास करण्यात येत आहे. जेएनपीटीने देशातल्या व्यापारी आणि वाणिज्य व्यवहारासाठी एक प्रमुख घटक म्हणून मजबूत स्थान निर्माण केले असून जगभरात सर्वत्र विनाखंड सेवा देण्यासाठी जेएनपीटी कटिबद्ध आहे.
N.Chitale/S.Bedekar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 198
आरोग्य आणि कुटुंब कल्याण मंत्रालय
केंद्र सरकारची आरोग्य केंद्रे लवकरच 100 शहरांमध्ये स्थापन केली जातील: डॉ. हर्षवर्धन
नवी दिल्ली, 19 डिसेंबर 2019
केंद्रीय आरोग्य आणि कुटुंब कल्याण मंत्री डॉ. हर्षवर्धन यांच्या हस्ते आज नवी दिल्लीत केंद्र सरकारच्या आरोग्य केंद्राचे उद्घाटन करण्यात आले.सध्या या आरोग्य केंद्रांची योजना 72 शहरांमध्ये कार्यरत आहे. लवकरच 100 शहरांपर्यंत ही सेवा वाढवली जाईल, अशी माहिती त्यांनी यावेळी दिली. सध्या याअंतर्गत 239 ॲलोपॅथी उपचार केंद्रे आणि 86 आयुष केंद्रे आहेत. या केंद्रांच्या माध्यमातून 12 लाखांपेक्षा अधिक कार्डधारकांना आणि 35 लाख लाभार्थ्यांना उपचार दिले जातात, असे त्यांनी सांगितले.
2014 नंतर 72 शहरांमध्ये अशी केंद्रे स्थापन करण्यात आली. तसेच इतर सर्व आरोग्य सेवाही वाढवण्यात आल्या, असे त्यांनी सांगितले. ‘इट राइट इंडिया’ आणि ‘फिट इंडिया’ या दोन मोहिमांच्या माध्यमातून सरकार प्रतिबंधात्मक आणि सकारात्मक आरोग्य व्यवस्थेवर भर देत आहेत, असेही ते म्हणाले.
B.Gokhale/R.Aghor/D.Rane
(Visitor Counter : 81
माहिती आणि प्रसारण मंत्रालय
माहिती आणि प्रसारण मंत्रालयाच्या प्रशासकीय पुस्तिकेचे कर्नल राज्यवर्धन राठोड यांच्या हस्ते प्रकाशन
सरकारच्या योजना नाविन्यपूर्ण पद्धतीने जनतेपर्यंत पोहोचवण्यात माहिती आणि प्रसारण मंत्रालयाचे अधिकारी बजावत आहेत मोलाची कामगिरी-कर्नल राठोड
नवी दिल्ली, 27 डिसेंबर 2018
माहिती आणि प्रसारण तसेच युवा आणि क्रीडा राज्यमंत्री  कर्नल  राज्यवर्धन राठोड यांच्या हस्ते आज माहिती आणि प्रसारण मंत्रालयाच्या प्रशासकीय पुस्तिकेचे प्रकाशन झाले.
या पुस्तिकेमध्ये मंत्रालय, तसेच पत्र सूचना कार्यालय, जाहिरात आणि दृश्य प्रचार संचालनालय , रजिस्ट्रार ऑफ न्यूजपेपर्स ऑफ इंडिया, दूरदर्शन, एनएसडी-आकाशवाणी, प्रकाशन विभाग, इलेक्ट्रॉनिक मीडिया ॲण्ड मॉनिटरिंग सेंटर, न्यू मीडिया विंग स्वायत्त संस्था अशा सर्व माध्यम एककातील अधिकारी, भारतीय माहिती संस्थेतील अधिकारी यांचे संपर्क क्रमांक देण्यात आले आहेत.
सरकारच्या योजना नाविन्यपूर्ण पद्धतीने जनतेपर्यंत पोहोचवण्यात माहिती आणि प्रसारण मंत्रालयाचे अधिकारी मोलाची कामगिरी बजावत आहेत, अशा शब्दात कर्नल राठोड यांनी माहिती आणि प्रसारण मंत्रालयांतर्गत काम करणाऱ्या अधिकाऱ्यांचे कौतुक केले. अधिकारी ठराविक साच्यापलिकडे जाऊन विचार करत असल्याबद्दल आणि विभिन्न विभागांतर्गत समन्वयाने काम करत असल्याबद्दल त्यांनी कौतुक केले.
माहिती आणि प्रसारण मंत्रालयांतर्गत येणाऱ्या अधिकाऱ्यांनी यावर्षी मोठ्या संघभावनेने काम केले आहे, असे माहिती आणि प्रसारण सचिव अमित खरे यांनी सांगितले. इफ्फी किंवा पराक्रम पर्वचे आयोजन, राष्ट्रपतींच्या निवडक भाषणांचे प्रकाशन अशा सर्व बाबतीत त्यांनी उत्तम काम केले असल्याचे खरे यांनी सांगितले.
या पुस्तिकेमुळे माहिती आणि प्रसारण मंत्रालयांतर्गत येणारे सर्व अधिकारी एकमेकांशी अधिक जोडले जातील आणि देशभरात तैनात 750हून अधिक सर्व अधिकाऱ्यांमध्ये व्यक्तीश: संपर्क अधिक दृढ होतील, असे माहिती आणि प्रसारण मंत्रालयातील सहसचिव विक्रम सहाय यांनी सांगितले.
यावेळी पत्र सूचना कार्यालयाचे प्रधान महासंचालक सितांशू कार, प्रसारभारतीचे सीईओ शशी शेखर वेंपती, एनएसडी आकाशवाणी महासंचालक इरा जोशी, डीडी न्यूजचे महासंचालक मयंक अग्रवाल आणि इतर वरिष्ठ अधिकारी उपस्थित होते.
N.Sapre/S.Kakde/P.Kor
(Visitor Counter : 72
आरोग्य आणि कुटुंब कल्याण मंत्रालय
राज्ये/केंद्रशासित प्रदेशातल्या कोविड 19 प्रतिबंधक लस उपलब्धतेबाबत अद्ययावत माहिती
राज्ये/केंद्रशासित प्रदेशांना कोविड प्रतिबंधक लसीच्या 163 कोटी 96 लाखांपेक्षा अधिक मात्रा पुरवण्यात आल्या
राज्ये/केंद्रशासित प्रदेश आणि खाजगी रुग्णालयांकडे अद्याप 13 कोटी पेक्षा जास्त मात्रा उपलब्ध
कोविड- 19 प्रतिबंधक लसीकरणाची देशभरात व्याप्ती आणि गती वाढवण्यासाठी केंद्र सरकार कटीबद्ध आहे. देशव्यापी कोविड-19 प्रतिबंधक लसीकरण 16 जानेवारी 2021 पासून सुरु झाले. कोविड-19 सार्वत्रिक लसीकरणाचा नवा टप्पा 21 जून 2021 पासून सुरु झाला. लसींची अधिक उपलब्धता, राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लस उपलब्धतेवर आधीच दृष्टीक्षेप आणि प्रवाही लस पुरवठा साखळी याद्वारे लसीकरण अभियानाला अधिक गती देण्यात आली आहे.
देशव्यापी लसीकरण अभियानाचा भाग म्हणून केंद्र सरकार, राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा पुरवत आहे. कोविड-19 लसीकरण अभियानाच्या सार्वत्रिकीकरणाच्या नव्या टप्यात केंद्र सरकार, देशातल्या लस उत्पादकांकडून उत्पादित 75 % लसी खरेदी करून त्या राज्ये आणि केंद्रशासित प्रदेशांना मोफत पुरवत आहे.
|
|
VACCINE DOSES
|
|

|
|
SUPPLIED
|
|
1,63,96,46,725
|
|
BALANCE AVAILABLE
|
|
13,00,84,651
केंद्र सरकारने आतापर्यंत सर्व स्त्रोताद्वारे 163 कोटी 96 लाखांपेक्षा जास्त  लसींच्या मात्रा राज्ये/ केन्द्र शासित प्रदेशांना पुरवल्या आहेत.
पंतप्रधान कार्यालय
बाली येथील G-20 शिखर परिषदेच्या दरम्यान पंतप्रधान नरेंद्र मोदी यांनी घेतली ब्रिटनच्या पंतप्रधानांची भेट
नवी दिल्ली, 16 नोव्हेंबर 2022
बाली येथील G-20 शिखर परिषदे दरम्यान पंतप्रधान नरेंद्र मोदी यांनी आज ब्रिटनचे पंतप्रधान ऋषी सुनक यांची भेट घेतली.
दोन्ही नेत्यांमधील ही पहिलीच भेट होती. पंतप्रधान सुनक यांनी पदभार स्वीकारल्याबद्दल पंतप्रधानांनी त्यांचे अभिनंदन केले.
भारत-ब्रिटनमधील व्यापक धोरणात्मक भागीदारी आणि दोन्ही देशांमधील भविष्यातील संबंधांविषयीचा आराखडा 2030 च्या प्रगतीबद्दल दोन्ही नेत्यांनी समाधान व्यक्त केले. G20 आणि राष्ट्रकुल सारख्या द्विपक्षीय आणि बहुपक्षीय मंचांवर एकत्र काम करण्याची इच्छा दोन्ही नेत्यांनी बोलून दाखवली. यावेळी व्यापार, गतिशीलता, संरक्षण आणि सुरक्षा यासारख्या सहकार्याच्या महत्त्वाच्या क्षेत्रांवर देखील चर्चा झाली.
S.Patil/V.Yadav/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केंद्रशासित प्रदेशातील उपलब्धतेची अद्यावत माहिती
राज्ये आणि केंद्रशासित प्रदेशांना 107.22 कोटींपेक्षा अधिक लसीच्या मात्रा केल्या उपलब्ध
राज्ये आणि केंद्रशासित प्रदेशांकडे अजूनही 12.37 कोटींपेक्षा अधिक लसीच्या न वापरलेल्या उपयोगी मात्रा शिल्लक
देशभरातल्या कोविड-19 प्रतिबंधक लसीकरण अभियानाचा वेग आणि व्याप्ती वाढवण्यासाठी केंद्र सरकार वचनबद्ध आहे. कोविड-19 प्रतिबंधक लसीकरणाच्या नव्या टप्प्याला 21 जून 2021 पासून सुरुवात झाली. अधिक लसींच्या उपलब्धतेच्या माध्यमातून लसीकरणाला गती दिली आहे. राज्ये आणि केंद्र शासित प्रदेशांना लसींच्या या उपलब्धतेची पूर्वसूचना दिली आहे जेणेकरुन ते लसीकरणाचे अधिक उत्तम नियोजन करु शकतील आणि लसींची पुरवठा साखळी सुरळीत राखता येईल.
देशव्यापी लसीकरण अभियानाअंतर्गत राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा देत केंद्र सरकार सहकार्य करत आहे. केंद्र सरकार कोविड-19 प्रतिबंधक लसीकरणाच्या नव्या टप्प्यात देशातील लस उत्पादकांकडून 75 टक्के लसींची खरेदी करेल, राज्ये आणि केंद्र शासित प्रदेशांना त्याचा मोफत पुरवठा केला जाईल.
|
|
VACCINE DOSES
|
|

|
|
SUPPLIED
|
|
1,07,22,96,865
|
|
BALANCE AVAILABLE
|
|
12,37,18,504
केंद्र सरकारने आतापर्यंत 107.22 कोटींपेक्षा जास्त  लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
राज्ये आणि केंद्रशासित प्रदेशांकडे 12.37 कोटी  न वापरलेल्या उपयोगी मात्रा अजूनही शिल्लक आहेत.
संरक्षण मंत्रालय
अंदमान निकोबार कमांडचे प्रमुख कमांडर इन चीफ लेफ्टनंट जनरल अजय सिंह यांच्या हस्ते ‘संकल्प स्मारक’चे राष्ट्रार्पण
नवी दिल्ली, 29 डिसेंबर 2021
नेताजी सुभाषचंद्र बोस बरोबर 78 वर्षांपूर्वी 19 डिसेंबर 2021 रोजी सकाळी साडेअकरा वाजता अंदमान निकोबार बेटावर आले होते. त्यांच्या या भेटीचा अविस्मरणीय क्षण जतन करण्यासाठी आजच्याच दिवशी, अंदमान निकोबार विभागाचे प्रमुख, कमांडर इन चीफ लेफ्टनंट जनरल अजय सिंह यांच्या हस्ते एक ‘संकल्प स्मारक’ आज देशाला समर्पित करण्यात आले. हे स्मारक म्हणजे, नेताजींच्या इंडियन नॅशनल आर्मी  – आझाद हिंद फौज च्या सैनिकांना आणि त्यांच्या अतुल्य बलिदानांना वाहिलेली आदरांजलीच नाही, तर नेताजींनी स्वतः आपल्याला शिकवलेल्या ‘निश्चय, कर्तव्य आणि बलिदान’ या मूल्यांचे जतन करणारे हे स्मारक आहे. भारतीय सैन्यदलांची ओळख अधोरेखित करणारी आणि त्यांचा दृढनिश्चय व्यक्त करणारी ही मूल्ये कायमच त्यांना प्रेरणा देत राहतील.
भारताच्या स्वातंत्र्यलढ्याच्या गौरव गाथेत, 30 डिसेंबर 1943 या दिवसाला विशेष महत्त्व आहे. याच दिवशी पोर्ट ब्लेअर इथे पहिल्यांदा भारताचा राष्ट्रध्वज फडकला होता. नेताजी सुभाषचंद्र बोस, 16 जानेवारी 1941 रोजी ब्रिटिशांच्या नजर कैदेतून निसटले होते, आणि त्यानंतर तब्बल तीन वर्षांनी त्यांनी भारतभूमीत, पोर्ट ब्लेअरच्या विमानतळावर 29 डिसेंबर 1943 रोजी सकाळी साडे अकरा वाजता पहिले पाऊल ठेवले. त्याच्या दुसऱ्या दिवशी, 30 डिसेंबरला त्यांनी या भूमीवर तिरंगा फडकावला.
आझाद हिंदच्या प्रांतिक सरकारचे प्रमुख आणि आयएनएचे सर्वोच्च लष्करप्रमुख म्हणून, या बेटावर नेताजींनी दिलेली भेट म्हणजे, एकप्रकारे, ‘ आझाद हिंद सेना 1943 च्या अखेरपर्यंत, भारत भूमीवर उभी असेल’ या नेताजींच्या वचनाची पूर्तताच होती.त्यांच्या या ऐतिहासिक भेटीतच, अंदमान निकोबार बेटे, हा भारताचा पहिला स्वतंत्र प्रदेश म्हणून जाहीर करण्यात आली.
ज्या ठिकाणी नेताजींचे 29 डिसेंबर 1943 रोजी आगमन झाले होते , कॅप्टन रावत-एडीसी आणि कर्नल डीएस राजू 9 त्यांचे वैयक्तिक डॉक्टर हे ही होते) ती जागा आज अंदमान निकोबार मधील एअर स्टेशन- आयएनएस उत्कर्षच्या परिसरात आहे. तिथल्या सध्याच्या धावपट्टीच्या जवळ हे स्थान आहे.जपानी हवाई दलाच्या लढाऊ विमानातून, आयएनए चे सर्वोच्च लष्करप्रमुख म्हणून नेताजी इथे आल्यावर त्यांना आझाद हिंद सेनेने लष्करी मानवंदना दिली होती.
आज या निमित्त झालेल्या विशेष समारंभात, भारताच्या एकमेव क्वाड सेवांच्या सैनिकांनी कमांडर इन चीफ यांच्या नेतृत्वाखाली इतर वरिष्ठ अधिकाऱ्यांसमवेत कुटुंबांसहित, आयएनएच्या सैनिकांच्या बलिदानाला आदरांजली वाहिली. या प्रसंगाची प्रतिष्ठा कायम राखत, अतिशय साध्या पद्धतीने सन्मानपूर्वक या कार्यक्रमाचे आयोजन करण्यात आले.S.Patil/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 217
इलेक्ट्रॉनिक्स आणि माहिती तंत्रज्ञान मंत्रालय
आर्थिक जनगणनेस दिल्लीत सुरुवात
डेटा सुरक्षा आणि कार्यक्षमता सुनिश्चित करण्यासाठी पहिल्यांदाच जनगणना पूर्ण डिजिटल प्लॅटफॉर्मवर आयोजित करण्यात आली आहे
नवी दिल्ली, 13 डिसेंबर 2019
शुक्रवारी सातव्या आर्थिक जनगणनेला राजधानी दिल्लीत सुरूवात झाली. सांख्यिकी व कार्यक्रम अंमलबजावणी मंत्रालयाने इलेक्ट्रॉनिक्स आणि माहिती तंत्रज्ञान मंत्रालयांतर्गत ‘कॉमन सर्व्हिस सेंटर ’ या ‘एसपीव्ही’शी करार केला आहे.
“प्रथमच संपूर्ण जनगणना एका डिजिटल प्लॅटफॉर्मवर एका ऍप्लिकेशनच्या सहाय्याने आयोजित केली जात आहे; जी अचूकता व डेटा सुरक्षितता सुनिश्चित करेल. दिल्ली हे 26वे राज्य आहे, जेथे सर्वेक्षण सुरू केले गेले आहे, तर 20 राज्यांमध्ये आणि 5 केंद्रशासित प्रदेशात प्रक्रिया सुरू आहे. दिल्लीत संपूर्ण प्रक्रियेस सुमारे तीन महिन्यांचा कालावधी लागणार आहे, जेथे गणना करणारे सुमारे 45 लाख आस्थापने व घरांचे सर्वेक्षण करतील, असे केंद्रीय सांख्यिकी कार्यालय चे महासंचालक  श्री ए. के. साधू यांनी सांगितले.
M.Chopade/S.Pophale/P.Malandkar
(Visitor Counter : 104
गृह मंत्रालय
केंद्रीय गृहमंत्री अमित शह यांच्या हस्ते ‘नॅशनल पोलीस के-नाईन जर्नल’च्या उद्घाटनपर अंकाचे प्रकाशन
‘समाजाच्या सुरक्षिततेसाठी पोलीस श्वानपथक पोलिस दलाची बलक्षमता वाढवणारा महत्वाचा घटक’ : अमित शाह
नवी दिल्ली, 2 जानेवारी 2021
केंद्रीय गृहमंत्री अमित शाह यांच्या हस्ते आज नवी दिल्लीत ‘राष्ट्रीय पोलीस के-नाईन जर्नल’ चे प्रकाशन झाले. पोलीस सेवेत असलेल्या श्वानपथकांची माहिती देणारे हे असे पहिलेच प्रकाशन आहे.
“हा एक अनोखा उपक्रम असून, पोलीस सेवेत असलेल्या देशभरातील श्वान पथकांशी सबंधित विषय अधिक समृद्ध होऊ शकतील. राष्ट्रीय सुरक्षेला आमचे सर्वोच्च प्राधान्य असून सुरक्षेशी सबंधित सर्व घटकांकडे समान लक्ष देण्यासाठी सरकार अत्यंत गांभीर्याने आणि प्रामाणिकपणे प्रयत्नरत आहे. समाज सुरक्षित राखण्यासाठी पोलीस श्वानपथक या दलाचे बळ कित्येक पटीने वाढवणारा घटक सिध्द होऊ शकतो, ड्रोन आणि उपग्रहांप्रमाणेच या पथकांचाही वापर करता येईल. अमली पदार्थांची तस्करी आणि दहशतवादाशी लढा देतांना श्वानपथकांचा प्रभावीपणे वापर केला जाऊ शकतो,” असे अमित शाह यावेळी म्हणाले.
केंद्रीय गृहमंत्रालयाच्या पोलीस आधुनिकीकरण विभागाअंतर्गत, पोलीस सेवेत के-नाईन  ला चालना देणे आणि या पथकाला मुख्य प्रवाहात आणण्याच्या उद्देशाने प्रयत्न केले जात आहेत. नोव्हेंबर 2019 मध्ये ‘पोलीस के-नाईन सेल’ची स्थापना करण्यात आली होती. पोलीस के-नाईन पुस्तिकेचे प्रकाशन ही देशात श्वानपथकांना प्रशिक्षण देणे आणि एक उत्तम सुरक्षा स्त्रोत म्हणून त्यांचा उपयोग करण्याविषयी जागृती करण्यासाठीचे एक महत्वाचे पाऊल आहे. ही पुस्तिका वर्षातून दोनदा- एप्रिल आणि ऑक्टोबर महिन्यात प्रकाशीत केली जाईल.G.Chippalkatti/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 128
संरक्षण मंत्रालय
आसाममधील कोक्राझार येथे संरक्षण मंत्री राजनाथ सिंह यांनी केले 132 व्या डुरांड चषक फुटबॉल स्पर्धेचे उद्घाटन
आसाममधील कोक्राझार येथे संरक्षण मंत्री राजनाथ सिंह यांनी 132 व्या डुरांड चषक फुटबॉल स्पर्धेचे उद्घाटन केले. या वार्षिक स्पर्धेचा उद्घाटन समारंभ पहिल्यांदाच या ठिकाणी झाला. सशस्त्र दलांनी आसाम सरकारच्या सहकार्यांने ही स्पर्धा आयोजित केली आहे.
सशस्त्र दले आणि बोडोलँड टेरिटोरियल कौन्सिल  यांनी कोक्राझारमध्ये सकारात्मक वातावरण निर्माण केल्यामुळे या शहरात प्रथमच हा कार्यक्रम आयोजित करता आला याबद्दल राजनाथ सिंह यांनी त्यांची प्रशंसा केली. ईशान्येकडील लोकांना फुटबॉलबद्दलचा असलेला उत्साह आणि प्रेम याबद्दल त्यांनी कौतुक केले. हा ‘सुंदर खेळ’ हा केवळ एक क्रीडाप्रकार नसून ती एक भावना आहे, असे मत त्यांनी व्यक्त केले. आसाममध्ये अलीकडच्या काळात अनेक प्रतिभावान फुटबॉलपटू तयार झाल्याचे त्यांनी सांगितले. डुरांड चषक युवकांना नव्या जोमाने फुटबॉल खेळण्यासाठी प्रोत्साहन देईल असा विश्वास राजनाथ सिंह यांनी व्यक्त केला.
या प्रदेशातील समृद्ध क्रीडा संस्कृतीबद्दल आसामचे मुख्यमंत्री हिमंता बिस्वा सरमा यांनी सविस्तर माहिती दिली आणि सर्व सहभागी संघांना शुभेच्छा दिल्या. कोक्राझारमध्ये स्पर्धा आयोजित केल्याबद्दल त्यांनी भारतीय लष्कराचे आभार मानले आणि त्यासाठी बीटीसीनं केलेल्या प्रयत्नांचे कौतुक केले. या
उद्घाटन सोहळ्याला आसाम आणि ईशान्य भागातले सुमारे 12,000 फुटबॉल चाहते उपस्थित होते. सुखोई-30 एमकेआय विमान आणि एमआय-17 हेलिकॉप्टरची प्रात्यक्षिके, मार्शल डिस्प्ले, गटका आणि भांगडा नृत्यासह स्थानिक पथकाने सादर केलेले बोडो सांस्कृतिक नृत्य ही या समारंभाची प्रमुख आकर्षणे ठरली.
उद्घाटन समारंभानंतर बोडोलँड एफसी आणि राजस्थान युनायटेड एफसी यांच्यातील स्पर्धेचा सलामीचा सामना झाला. कोक्राझार येथे 24 ऑगस्ट 2023 रोजी आठ गट सामने आणि एक उपांत्यपूर्व फेरी खेळली जाणार आहे. एकूण 24 संघ या स्पर्धेत सहभागी आहेत. त्यात नेपाळ आणि बांगलादेश हे दोन परदेशी संघ, भारतीय सशस्त्र दलाचे तिन्ही संघ आणि बोडोलँड एफसीचा स्थानिक संघ यांचा समावेश आहे. कोलकाता, गुवाहाटी आणि कोक्राझार या तीन ठिकाणी ही स्पर्धा होणार आहे.
सुक्ष्म, लघु आणि मध्यम उदयोग मंत्रालय
‘स्वधा’- खादीमधील वस्त्रप्रावरणांची वैशिष्ट्यपूर्ण श्रेणी
नवी दिल्ली, 20 जून 2022
भारत 21 जून 2022 रोजी आठवा आंतरराष्ट्रीय योग दिन साजरा करत आहे. कोविड-19 महामारीच्या काळात योग कशाप्रकारे उपयुक्त ठरला, हे पुन्हा ठामपणे प्रतिपादित करण्यासाठी पंतप्रधान नरेंद्र मोदी यांनी यावर्षी 'मानवतेसाठी योग' ही संकल्पना जाहीर केली आहे. कोविडनंतरच्या भू-राजनैतिक संकटाच्या काळात परस्परांविषयी दया आणि करुणा याद्वारे योग लोकांना एकत्र आणेल आणि जगभरात एकात्मतेची भावना वाढीस लागेल, असे पंतप्रधानांना ठामपणे वाटते.
भारतीय आणि जागतिक बाजारपेठेत उच्च दर्जाची निरनिराळी खादी उत्पादने प्रभावीपणे निर्माण करणे, त्यांचे उत्पादन करणे आणि त्यांचे विपणन करणे या कार्यात खादी संस्थांना मदत करण्यासाठी सूक्ष्म लघु आणि मध्यम उद्योग मंत्रालयाच्याखादी ग्रामोद्योग मंडळाने,नॅशनल इन्स्टिट्युट ऑफ फॅशन टेक्नॉलॉजी  येथे सेंटर फॉर एक्सेलन्स या खादी केंद्रांची  स्थापना केली आहे.
सेंटर ऑफ एक्सलन्स फॉर खादी या केंद्राने  'खादी स्पिरीट' -म्हणजे "पृथ्वीवरील प्रत्येक मनुष्यासोबत सह-संवेदना" अशी संकल्पना पुढे आणत हीच भावना आपल्या केंद्राच्या माध्यमातून अधोरेखित करत पुढे आणली आहे.
संतुलन हे योगाचे मर्म आहे - केवळ शरीरांतर्गत संतुलन किंवा फक्त मन आणि शरीरातील संतुलनच नव्हे तर जगासोबत मानवी नातेसंबंधातील संतुलन हे देखील आहे.
योगाची ही मूळ विचारधारा लक्षात घेऊन,सेंटर ऑफ एक्सलन्स फॉर खादी या केंद्रामधील डिझाइन चमूने आंतरराष्ट्रीय योग दिनानिमित्त खादीचे अष्टपैलुत्व दाखवण्यासाठी ‘वेलनेस वेअर’याअंतर्गत वस्त्रप्रावरणांची ‘स्वधा’नावाची नवीन श्रेणी निर्माण केली आहे. अथर्ववेदात ‘स्वधा’ म्हणजे सहजता, आराम किंवा आनंद, जे खरोखरच या वस्त्रसंग्रहाचे गुणधर्म आहेत.
या वस्त्रसंग्रहातील वस्त्रप्रावरणे योग अभ्यासकांना आणि योगप्रेमींना वापरुन पहाण्यासाठी आणि त्यांचा अभिप्राय मागविण्यासाठी दाखविण्यात आली.
सामाजिक कार्यकर्त्या, रॅमन मॅगसेसे पुरस्कार विजेत्या आणि पुद्दुचेरीच्या माजी नायब राज्यपाल किरण बेदी,यांनी या वस्त्रप्रावरणांच्या संकलनाला मान्यता मिळवून देण्यासाठी आणि डिझाइनरशी संवाद साधण्यासाठी निफ्ट येथील येथील केंद्राला भेट दिली. पर्यावरणवादी रिपू दमन बेवली यांनी स्वधा या वस्त्रप्रावरणसंग्रहामधील वस्त्रे परीधान केली आणि खादीच्या कापडाने मिळणाऱ्या आरामाची प्रशंसा केली ज्यामुळे योगासने किंवा व्यायाम करणे सोपे होते.
'स्वधा' श्रेणीतील ही वस्त्रप्रावरणे सजगता आणि चिकाटी या मूल्यांवर भर देत असून सर्व वयोगटांना आकर्षित करण्याचा या वस्त्रसंग्रहाचा उद्देश आहे.या वेलनेस वेअरमध्ये नैसर्गिक रंगछटांमधील हाताने सूत कातून बनविलेल्या खादीचा वापर केलेला आहे. अशाप्रकारे खादीचा हा धागा खर्या अर्थाने जागतिक स्तरावर लोकांना ‘वसुधैव कुटुंबकम्’ - असे सांगत जग हे एकच कुटुंब आहे या भावनेने गुंफून टाकत आहे.
S.Kulkarni/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 158
पंतप्रधान कार्यालय
भारताच्या वैभवशाली वारशाचे पुनरुज्जीवन आणि सन्मान करण्याच्या अनेक प्रयत्नांमुळे आपला युवा वर्ग आणि आपली संस्कृती यांच्यातील बंध अतिशय बळकट झाले आहेत- पंतप्रधान
नवी दिल्ली, 17 जून 2023
देशाचा युवा वर्ग आणि आपली संस्कृती यांच्यातील बंध अतिशय बळकट करणाऱ्या भारताच्या वैभवशाली वारशाचे पुनरुज्जीवन आणि सन्मान करण्याच्या अनेक प्रयत्नांसंदर्भातील लेख, ग्राफिक्स, व्हिडिओ आणि माहिती पंतप्रधान नरेंद्र मोदी यांनी सामाईक केली आहे.
पंतप्रधानांनी ट्वीट केले आहे :
"आपल्या समृद्ध आणि विविधता असलेल्या संस्कृतीचा आपल्याला अभिमान आहे. भारताच्या वैभवशाली वारशाचे पुनरुज्जीवन आणि सन्मान करण्यासाठी अनेक प्रयत्न होत आहेत आणि त्यामुळे आपला युवा वर्ग आणि आपली संस्कृती यांच्यातील बंध अतिशय बळकट झाले आहेत. ”M.Pange/S.Patil/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(